ישראל באולימפיאדת מונטריאול (1976)

משלחת ישראל לאולימפיאדת מונטריאול (1976) כללה 11 ספורטאים ב-9 ענפים האישיים, כמספר הנרצחים בטבח הספורטאים באולימפיאדת מינכן ארבע שנים קודם, ו-17 שחקני נבחרת הכדורגל אשר העפילה לטורניר האולימפי בפעם השנייה (הראשונה הייתה במקסיקו סיטי ב-1968, בסך הכל 28 ספורטאים (המשלחת השנייה בגודלה עד אז) בעשרה ענפים (שיא באותו זמן). לכל הענפים שהיו במינכן הייתה נציגות (לרוב של ספורטאי אחד) גם במונטריאול, ובכך הוגשמה הבטחתו של שמואל ללקין בטקס האזכרה שנערך באצטדיון האולימפי לאחר רצח י"א הספורטאים שישראל לא תיכנע לטרור ותמשיך את השתתפותה באולימפיאדות. באולימפיאדה זו השתתפה ישראל לראשונה בענף הג'ודו, בפעם השנייה בהיאבקות, שיט, התעמלות וכאמור כדורגל, ובפעם השלישית בהרמת משקולות. ישראל המשיכה את ההשתתפות הקבועה באתלטיקה, שחייה וקליעה. במשלחת למונטריאול הייתה ספורטאית אחת בלבד שהייתה גם במינכן, האתלטית אסתר רוט-שחמורוב, והיא זו שנשאה את דגל ישראל בטקס הפתיחה. הייתה זו תוצאה ברורה של הטבח, שבעקבותיו פרשו מפעילות רוב הספורטאים שנותרו בחיים. שחמורוב (כפי שנקראה אז), אשר מאמנה עמיצור שפירא היה בין הנרצחים, פרשה אף היא לאחר מינכן, נישאה לפטר רוט וילדה בן (ירון רוט, אשר היה סייף מצטיין), אך שוכנעה על ידי בעלה לחזור לפעילות כאשר הוא משמש כמאמנה. רוט-שחמורוב, אשר פרשה משלב חצי הגמר בריצת 100 מטר משוכות בעקבות הטבח, השלימה את המשימה שנקטעה במינכן והצליחה להעפיל לריצת הגמר בריצה הזו, בה סיימה במקום הששי עם תוצאה של 13.04 שניות. היה זה הגמר האולימפי הראשון בתולדות הספורט הישראלי, והישגה של רוט-שחמורוב מהווה עד היום הישג שיא במקצועות המסלול באתלטיקה. הישג מעולה נוסף היה המקום החמישי שהשיג אדוארד וייץ בענף הרמת המשקולות. הישגו של וייץ מהווה הישג שיא בהרמת משקולות בכל הזמנים. ספורטאי מצטיין נוסף היה המתאבק רמי מירון, שהישגו בתחרות היה השביעי בטיבו (אם כי הדירוג הרשמי אז היה רק עד המקום הששי). הישגים אלה היו טובים יותר מכל ההישגים בתחרויות אישיות באולימפיאדות הקודמות. הייתה סמליות רבה בכך ששלושת הספורטאים המצטיינים ייצגו את חללי מינכן: הספורטאית שאיבדה את מאמנה, והספורטאים משני הענפים שאיבדו בטבח שמונה מאנשיהם, בהם כל חמשת הספורטאים שהיו בין הנרצחים. נבחרת הכדורגל העפילה עד לשלב רבע הגמר, שם הפסידה לנבחרת ברזיל, והשוותה בכך את הישג השיא שלה מאולימפיאדת מקסיקו סיטי, 8 שנים קודם לכן. בשלב המוקדם סיימה ישראל בתיקו את שלושת משחקיה נגד גואטמלה, מקסיקו וצרפת. אסתר רוט ריצת 100 מטר משוכות, נשים מוקדמות – 13.06, מקום 2 חצי גמר – 13.04, מקום 4 גמר – 13.04, מקום 6 יונה מלניק (עד 70 ק"ג) הפסיד לרוברטו מאטסו (ברזיל) רמי מירון (סגנון חופשי, עד 68 ק"ג) – מקום 7 ניצח את ג'וזף מיי (איי הבתולה) ניצח את לנרט לונדל (שוודיה) הפסיד ליאנוש קוצ'יש (הונגריה) ניצח את זיגמונד קילייביץ (אוסטרליה) הפסיד לפאבל פיניגין (ברית המועצות) אדוארד וייץ (עד 60 ק"ג) 262.5 ק"ג – מקום 5 דב לופי קרב רב, גברים – 106.45 נקודות, מקום 68 ערך מורחב – כדורגל באולימפיאדת מונטריאול (1976) שלב מוקדם: 19 ביולי בטורונטו: תיקו מול גואטמלה 0:0 21 ביולי במונטריאול: תיקו מול מקסיקו 2:2 (כבשו לישראל: ירון עוז ויצחק שום) 23 ביולי במונטריאול: תיקו מול צרפת 1:1 (כבש לישראל: ויקי פרץ, לצרפת: מישל פלאטיני) רבע גמר: 25 ביולי בטורונטו: הפסד לברזיל 4:1 (השער לישראל: ויקי פרץ) שחקני הנבחרת: X פתח בהרכב + נכנס כמחליף נילי דרורי רומח נשים – מקום 34 שלב ראשון: 2 ניצחונות, 3 הפסדים שלב שני: ניצחון אחד, 4 הפסדים מיכה קאופמן רובה שכיבה – 591 נקודות, מקום 12 רובה 3 מצבים – 1006 נקודות, מקום 51 יהודה מעיין ויואל סלע דגם הולנדי מעופף – מקום 17 דב ניסמן 400 מטר מעורב, גברים – מוקדמות 4:47.13 דקות, מקום 27 עדי פרג 100 מטר פרפר, גברים – מוקדמות 59.99 שניות, מקום 36 200 מטר פרפר, גברים – מוקדמות 2:09.91 דקות, מקום 30 ישראל במשחקים האולימפיים אולימפיאדת מונטריאול (1976) מדיה וקבצים בנושא ישראל באולימפיאדת מונטריאול בוויקישיתוף